Jans Justiniāns Ņemirovičs-Ščits
Jans Justiniāns Ņemirovičs-Ščits (poļu: Jan Justynian Niemirowicz-Szczytt; dzimis 1705. gada 26. augustā, miris 1767. gada 14. februārī) bija Žečpospolitas valsts darbinieks, Inflantijas kastelāns no 1754. līdz 1760. gadam. Juscijanavas īpašnieks (mūsdienās ciems Daugavas labajā krastā Baltkrievijas Vjerhņadzvinskas rajonā), kur uzcēla baznīcu. Dibinājis arī dominikāņu klosteri Valincos (mūsdienās agropilsētiņa Vjerhņadzvinskas rajonā). Meita no pirmās laulības Dorota 1755. gadā apprecējās ar Pušas īpašnieku Janu Šadurski.